stanford-oval/wikipedia huggingface dataset:
Andreas Zuber

Andreas Zuber ajaa Piquet Sportsin autoa kaudella 2008.
Andreas "Andi" Zuber (s. 9. lokakuuta 1983 Judenburg, Itävalta) on itävaltalainen autourheilija, joka ajoi GP2-sarjassa Fisichella Motor Sport -tiimissä. Vaikka Zuberilla on Itävallan kansalaisuus, hän edustaa kilpailuissa Arabiemiirikuntia.
Vuonna 2006 Zuber aloitti GP2-sarjassa Tridentillä, ottaen ensimmäisen voittonsa Turkissa ennen siirtymistä iSport -tiimiin vuonna 2007. Hän otti yhden voiton Britanniassa. Kaudella 2008 hän ajoi Piquet Sports -tiimissä, jossa sijoittui edellisten vuosien tapaan kahdeksanneksi ja kymmenen kärjen loppupäähän. Zuber ajoi kaudella 2009 Fisichella Motor Sport -tiimissä sijoittuen sarjan kolmanneksitoista.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2006 | Trident Racing | VALFEA Kesk. | VALSPR 13 | SMRFEA Kesk. | SMRSPR 8 | EURFEA 14 | EURSPR Kesk. | ESPFEA Kesk. | ESPSPR 11 | MONFEA 5 | GBRFEA Kesk. | GBRSPR Kesk. | FRAFEA Kesk. | FRASPR 18 | GERFEA Kesk. | GERSPR 14 | HUNFEA 14 | HUNSPR 9 | TURFEA 7 | TURSPR 1 | ITAFEA Kesk. | ITASPR NC | 12 | 14. |
| 2007 | iSport International | BHRFEA 3 | BHRSPR Kesk. | ESPFEA DNS | ESPSPR 9 | MONFEA Kesk. | FRAFEA Kesk. | FRASPR 15 | GBRFEA 1 | GBRSPR 6 | EURFEA Kesk. | EURSPR 21 | HUNFEA 3 | HUNSPR 6 | TURFEA Kesk. | TURSPR 14 | ITAFEA Kesk. | ITASPR 5 | BELFEA 18 | BELSPR 12 | VALFEA 12 | VALSPR 12 | 30 | 9. |
| 2008 | Piquet Sports | ESPFEA 3 | ESPSPR Kesk. | TURFEA 3 | TURSPR Kesk. | MONFEA 11 | MONFEA 17 | FRAFEA 5 | FRASPR 8 | GBRFEA 7 | GBRSPR 11 | GERFEA 11† | GERSPR 2 | HUNFEA 2 | HUNSPR 7 | EURFEA Kesk. | EURSPR Kesk. | BELFEA DSQ | BELSPR Kesk. | ITAFEA Kesk. | ITASPR 10 |  | 32 | 9. |
| 2009 | Fisichella Motor Sport | ESPFEA Kesk. | ESPSPR Kesk. | MONFEA 3 | MONSPR 5 | TURFEA 9 | TURSPR 19 | GBRFEA 8 | GBRSPR 2 | GERFEA 3 | GERSPR Kesk. | HUNFEA Kesk. | HUNSPR 17 |  |  |  |  |  |  |  |  |  | 21 | 13. |
| 2009 | Party Poker Racing.Com SC |  |  |  |  |  |  |  |  |  |  |  |  | EURFEA 16 | EURSPR Kesk. | BELFEA   | BELSPR   | ITAFEA 12 | ITASPR Kesk. | PORFEA 8 | PORSPR 12 |  | 21 | 13. |
GP2-tulokset > Aasian GP2

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2008–2009 | Fisichella Motor Sport | CHNFEA Kesk. | CHNSPR Kesk. | DUBFEA Kesk. | DUBSPR C | BHR1FEA   | BHR1SPR   | QTAFEA   | QTASPR   | MALFEA   | MALSPR   | BHR2FEA   | BHR2SPR   | 0 | NC |
Angra dos Reis

| Angra dos Reis |
| --- | --- |

 lippu

 Angra dos Reis
 Koordinaatit: 23°0′24″S, 44°19′05″W 
Valtio:  Brasilia
Osavaltio:  Rio de Janeiro
Hallinto:  
 – Pormestari:  Conceição Rabha (PT)
Väkiluku (2010):  169 511
Aikavyöhyke:  UTC-3
 – Kesäaika:  UTC-2
Lempinimi::  Angra
 
 http://www.angra.rj.gov.br/ 
Infobox OKVirheellinen NIMI-arvo: 
Angra dos Reis on kunta Brasiliassa, Rio de Janeiron osavaltion lounaisosassa, noin 150 kilometriä Rio de Janeiron kaupungista. Angra dos Reis on kuuluisa rannikostaan, jonka edustalla on 365 saarta, joista suurin ja tärkein on Ilha Grande. Brasilian ainoa toimiva ydinvoimala sijaitsee myös kunnan alueella. Keskustaajamana toimii kunnan kanssa samanniminen kaupunki ja satama. Kunnan asukasluku oli 169 511 vuonna 2010.
Naapurikuntia ovat pohjoisessa Bananal ja São José do Barreiro, koillisessa Rio Claro, idässä Mangaratiba sekä lännessä Parati. Etelässä kunta rajautuu Atlanttiin.
Talous

Angra dos Reisin tärkeimmät työllistäjät ovat kauppa, kalastus, teollisuus, palvelut ja turismi. Satamassa on öljyterminaali sekä telakka. Brasilian ainoat toiminnassa olevat ydinreaktorit, Angra I ja Angra II työllistävät suoraan noin 3 000 työntekijää. Turismi on kehittynyttä, ja kunnan alueella on lukuisia rantoja, saaria sekä puhtaita vesiä, jotka soveltuvat hyvin sukeltamiseen.
Aiheesta muualla

Kuvia tai muita tiedostoja aiheesta Angra dos Reis Wikimedia Commonsissa
Angra dos Reis (Arkistoitu – Internet Archive) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Angra dos Reis
Käännös suomeksi
Janina Gavankar

| Janina Gavankar |
| --- | --- |
 Janina Gavankar vuonna 2006.
Henkilötiedot
Koko nimi:  Janina Zione Gavankar
Syntynyt: 29. marraskuuta 1980 (ikä 43) Joliet, Illinois, Yhdysvallat
Ammatti:  näyttelijä, muusikko
Näyttelijä
Aktiivisena:  2001–
Merkittävät roolit:  Eva "Papi" Torres   (L-koodi)   Luna Garza   (True Blood)
Aiheesta muualla
Viralliset kotisivut
IMDb 
Elonet
Janina Zione Gavankar (s. 29. marraskuuta 1980 Joliet, Illinois, Yhdysvallat) on yhdysvaltalainen näyttelijä ja muusikko.
Ura

Janina Gavankar esitti Eva "Papi" Torresia televisiosarjassa L-koodi. Hän on esiintynyt myös sarjoissa Greyn anatomia, NCIS Rikostutkijat ja Dollhouse. Gavankar on ollut mukana Microsoftin kampanjassa, jossa hän esitti Ms. Dewey -hahmoa. Vuonna 2010 hän esiintyi televisiosarjassa The Gates. Gavankar esittää muodonmuuttaja Lunaa televisiosarjassa True Blood sarjan neljännellä tuotantokaudella.
Gavankar on opiskellut klassista pianonsoittoa ja laulua. Hän oli aiemmin mukana yhtyeessä Endera. Hän on tehnyt coverin Kanye Westin kappaleesta "Love Lockdown". Gavankarilla on intialaisia ja hollantilaisia sukujuuria.
Filmografia > Elokuvat

Why Is God (2001) - Mina
Barbershop (2002) - hieno nainen
Dark (2003) - Kaya
Barbershop 2. Back in Business (2004) - kenttätoimittaja
Just Speak (2005) - Melody
Cup of My Blood (2005) - Iona
BBQ Bill (2006) - kihlattu
Dash 4 Cash (2007)
Shattered! (2008) - Maria
Indian Gangster (2009) - Geeta
Men, Interrupted (2010) - Cece Twain
Quantum Quest: A Cassini Space Odyssey (2010) - Niki (ääni)
The Custom Mary (2011) - Ms. Rime
God Reschedules Rapture (2011) (lyhytelokuva)
Victory or Death (2011) - Selah
Satellite of Love (2012) - Michelle
Filmografia > Televisiosarjat

Strong medicine – kovaa lääkettä (2004) - hoitaja Juni (1 jakso)
Girlfriends (2005) - tarjoilija (1 jakso)
My Boys (2006) - Terri (1 jakso)
Stargate Atlantis (2008) - luutnantti "Dusty" Mehra (1 jakso)
Greyn anatomia (2008) - harjoittelija Lisa (2 jaksoa)
L-koodi (2007, 2009) - Eva "Papi" Torres (12 jaksoa)
Factory (2008) - Laura
NCIS Rikostutkijat (2009) - Angela Lopez (1 jakso)
Dollhouse (2009) - Lynn (1 jakso)
The Cleaner (2009) - Usha (2 jaksoa)
Three Rivers (2009) - Ada Rahimi (1 jakso)
The League (2009) - Shiva (1 jakso)
The Gates (2010) - Leigh Turner (13 jaksoa)
Traffic Light (2011) - Alexa (3 jaksoa)
True Blood (2011) - Luna Garza
Filmografia > Videopelit

Star Wars: Battlefront II (2017) - Iden Versio
Alan Wake 2 (2023) - Kiran Estevez
Aiheesta muualla

Janina Gavankarin virallinen sivusto
Janina Gavankar Internet Movie Databasessa. (englanniksi)
Ange Pasquali

| Ange Pasquali> Henkilötiedot |
| --- | --- |
Syntynyt: 4. syyskuuta 1964 (ikä 60)
Kansalaisuus:   Ranska
Aiheesta muualla
Kotisivu
Ange Pasquali (s. 4. syyskuuta 1964) on ranskalainen entinen Toyotan Formula 1 -tallin operatiivinen johtaja. Pasquali aloitti uransa Toyotalla Le Mans -projektin johtana vuonna 1997. Sen jälkeen hän siirtyi F1:siin Toyotalle vuonna 2002. Pasquali sai potkut Toyotalta elokuussa 2004 ja hänet korvasi tehtävässään Richard Cregan.
Annette Artani

| Annette Artani> Henkilötiedot |
| --- | --- |
Ammatti:  laulaja, lauluntekijä
Muusikko
Taiteilijanimi:  Annette Artani 
Laulukielet:  Englanti
Aktiivisena:  1994–
Tyylilajit:  pop rock, dance, laïka
Levy-yhtiöt:  Virus Music 
  [ Muokkaa Wikidatassa ] [ ohje ]  
Annette Artani (kreik. Αννέτ Αρτάνι, Annét Artáni) on yhdysvaltalainen kreikkalaissukuinen laulaja ja lauluntekijä. Hänet muistetaan parhaiten edustettuaan Kyprosta Eurovision laulukilpailussa Ateenassa vuonna 2006 kappaleella Why Angels Cry, mutta ei päässyt loppukilpailuun.
Diskografia > Albumit

2006: Mia Foni
Diskografia > Maxi singles

2005: ”Goodbye Amor”
2006: ”Why Angels Cry”
2009: ”Alive”
2011: ”Mouthful of Me”
2012: ”You Asked For it”
Arsinoë (Makedonia)

Arsinoë oli makedonialainen nainen, joka oli Filippos II jalkavaimo, mutta joka meni myöhemmin naimisiin erään Lagoksen kanssa. Arsinoën isä oli eräs Meleagros, jonka väitettiin olleen Makedonian kuninkaiden sukua. Arsinoë oli Ptolemaios I:n ja luultavasti myös Menelauksen äiti. Pausanias ja Quintus Curtius Rufuksen mukaan Ptolemaioksen todellinen isä olisi ollut Filippos eikä Lagos, mutta tätä pidetään nykyään Ptolemaioksen propagandana.
Anna Nilsson

Anna Nilsson (s. 18. kesäkuuta 1981) on ruotsalainen jalkapalloilija, joka toimi hyökkääjänä Karlstadin jououkkueessa QBIK:ssa. Hän teki neljä maalia joukkueelleen  2006 vuoden runkosarjassa ja  kaksi maalia 2007-2008 runkosarjassa.
Vuonna 2007 Nilsson lähti QBIK:ista IFK Skoghalliin. Hän on pelannut seuraavissa joukkueissa: QBIK (kasvattajaseura), IFK Skoghall ja QBIK.
Jousiammunta kesäolympialaisissa 1900 – Sur la Perche à la Pyramide

| Jousiammunta kesäolympialaisissa 1900  |
| --- | --- | --- |
| Au Cordon Doré, 50 m |   | miehet |
| Au Cordon Doré, 33 m |   | miehet |
| Au Chapelet, 50 m |   | miehet |
| Au Chapelet, 33 m |   | miehet |
| Sur la Perche à la Herse |   | miehet |
| Sur la Perche à la Pyramide |   | miehet |
Miesten Sur la Perche à la Pyramide kesäolympialaisissa 1900 käytiin 15. – 16. heinäkuuta. Kilpailussa yritettiin osua 28 metrin korkeudessa oleviin maaleihin. Tarkka osallistujamäärä ei ole tiedossa, mutta siihen osallistui enintään 129 jousiampujaa kolmesta eri valtiosta. Kilpailun voitti ranskalainen Émile Grumiaux.
Tulokset

| Sija | Nimi | Maa | Pisteet |
| --- | --- | --- | --- |
| 1 | Émile Grumiaux |  Ranska |  |
| 2 | Auguste Serrurier |  Ranska |  |
| 3 | Louis Glineur |  Belgia |  |
4-129?: Ei tiedossa
Kilpailun tuloksista vain kolmen parhaan nimet ja maat ovat tiedossa.
Arsinoe (Kypros)

Arsinoe (m.kreik. Ἀρσινόη, Arsinoē) voi viitata seuraaviin antiikin aikaisiin kaupunkeihin Kyproksen saarella:
Marion eli Arsinoe, kaupunki Akamaksen niemellä Kyproksen länsirannikolla Nea Pafoksen ja Soloin välissä
Arsinoe, kaupunki Kyproksen itärannikolla nykyisen Famagustan (Ammóchostos) paikalla
Arsinoe, kaupunki Kyproksen lounaisrannikolla Palaipafoksen ja Nea Pafoksen välissä
John A. Winston

John A. Winston
John Anthony Winston (4. syyskuuta 1812 – 21. joulukuuta 1871) oli yhdysvaltalainen demokraattisen puolueen poliitikko. Hän toimi Alabaman kuvernöörinä 1853–1857. Häntä edelsi Henry W. Collier ja seurasi Andrew B. Moore.
Winston kuoli Alabaman Mobilessa 59-vuotiaana.
Jud Heathcote

George Melvin ”Jud” Heathcote (17. toukokuuta 1927 Pohjois-Dakota – 28. elokuuta 2017 Spokane, Washington) oli yhdysvaltalainen koripallovalmentaja. Hän syntyi Pohjois-Dakotassa, mutta menetti isänsä kurkkumätäepidemiassa 1930 ja vietti suurimman osan lapsuudestaan Washingtonin osavaltiossa äidinpuoleisten isovanhempiensa kasvattamana.
Heathcote toimi miesten koripallon päävalmentajana kahdessa yhdysvaltalaisessa yliopistossa: ensin Montanassa (1971–1976), sitten Michigan Statessa (1976–1995).
Johannes Brenz

| Johannes Brenz |
| --- | --- |

Henkilötiedot
Syntynyt: 24. kesäkuuta 1499 Württemberg
Kuollut: 11. syyskuuta 1570 (71 vuotta) Stuttgart
Koulutus ja ura
   
Johannes Brenz (24. kesäkuuta 1499 Württemberg – 11. syyskuuta 1570 Stuttgart) oli saksalainen luterilainen uskonpuhdistaja. Hän oli Württembergin uskonpuhdistuksen pääasiallinen johtaja.
Elämä ja ura

Brenz opiskeli vuodesta 1514 alkaen Heidelbergin yliopistossa, pääasiassa Johannes Oecolampadiuksen johdolla ja hänet vihittiin papiksi vuonna 1520, mutta vuoteen 1523 mennessä hän oli lopettanut messun viettämisen ja alkanut puhua uskonpuhdistuksen puolesta. Hän liittyi varhain Lutherin seuraajiin. Hän otti vastaan kutsun saarnata Schwäbisch Hallissa vuonna 1522 ja pysyi siellä 26 vuotta. Hän laati siellä kaksi kirkkojärjestystä vuosina 1526 ja 1543 ja niihin liittyvät avioliitto-, koulu- ja köyhäinhoitojärjestykset sekä usean kateketiikkateoksen. Vuonna 1525 kapinalliset talonpoikaisjoukot hyökkäsivät Schwäbisch Halliin, ja Brenz kehotti vastarintaan. Brenz esitti talonpoikaissotaan liittyen samoja näkemyksiä kuin Luther, mutta rauhallisemmin. Keisarin voitettua Schmalkaldenin sodan 1546 Brenz joutui pakenemaan kaupungista kun keisarilliset joukot valtasivat sen. Hän palasi pian takaisin, mutta kun hän kieltäytyi alistumasta Augsburgin interim -välirauhaan, joutui hän vuonna 1548 pakenemaan lopullisesti. Hän oli osallistunut merkittävästi ajan opillisiin kiistoihin; hän oli uskollisesti toiminut Philipp Melanchthonin puolella Augsburgin valtiopäivillä, vastusti sitten voimakkaasti ajatusta väkivaltaisesta vastarinnasta keisarin suunnitelmia vastaan; hän oli avustanut Nürnberg-Ansbachin (1532) ja Württembergin (1536) kirkkojärjestysten valmistelussa, ja myöhemmin hän oli itse jonkin aikaa johtanut uskonpuhdistustyötä. Württembergin herttua Kristoffer kutsui hänet kirkolliseksi neuvonantajakseen. Brenz laati niin sanotun Confessio Wirtembergican Trenton kirkolliskokousta varten vuonna 1551 Saksan luterilaisten yksimielisen uskon ilmaisuksi, ja hän itse osallistui hetkellisesti kirkolliskokoukseen. Vuodesta 1553 kuolemaansa saakka hän oli Stuttgartin provosti ja herttuan neuvonantajana koko Württembergin kirkollisen järjestelmän johtaja. Hänen lukuisiin teoksiinsa tältä ajalta kuuluu muun muassa Württembergin toinen ja lopullinen kirkkojärjestys (1559). Hän osallistui ahkerasti myös hyvin moninaisiin kirkollisiin neuvotteluihin sekä Saksassa että sen ulkopuolella.
Brenziä voidaan luonnehtia yhdeksi reformaation toisen sukupolven tärkeimmistä henkilöistä. Hän puolusti Lutherin ajatuksia ehkä uskollisemmin kuin yksikään muu aikalainen kaikkia niistä poikkeavia suuntia vastaan. Hänen tiukka luterilaisuutensa näkyy erityisesti eukaristiaopissa, joka oli hänen todellinen teologinen päätyönsä. Hänen Syngramma Suevicum -teoksensa (1525) on yksi klassisimmista aidosti luterilaisen opin ilmauksista Zwinglin ehtoolliskäsitystä vastaan. Brenzin tiukasta ortodoksisuudesta huolimatta hän oli suvaitsevainen erityisesti anabaptisteja kohtaan. Saarnaajana hän oli yksi reformaation ajan ahkerimpia ja merkittävimpiä.
Aiheesta muualla

Kuvia tai muita tiedostoja aiheesta Johannes Brenz Wikimedia Commonsissa
Johannes Brenzin katekismukset (suomeksi)
Joan Didion

| Joan Didion |
| --- | --- |
 Joan Didion 2008.
Henkilötiedot
Syntynyt: 5. joulukuuta 1934 Sacramento, Kalifornia, Yhdysvallat
Kuollut: 23. joulukuuta 2021 (87 vuotta) New York, Yhdysvallat
Kansalaisuus:  yhdysvaltalainen
Ammatti:  toimittaja, kirjailija
Kirjailija
Äidinkieli: englanti
Tuotannon kieli: englanti
Aiheesta muualla
www.joandidion.org
Löydä lisää kirjailijoitaKirjallisuuden teemasivulta
Joan Didion (5. joulukuuta 1934 Sacramento, Kalifornia, Yhdysvallat – 23. joulukuuta 2021 New York, Yhdysvallat) oli yhdysvaltalainen kirjailija, esseisti ja toimittaja. Hän oli Yhdysvaltain taide- ja kirjallisuusakatemian jäsen vuodesta 1981.
Nuoruus ja opiskelu

Joan Didion syntyi Sacramentossa vuonna 1934. Hänen vanhempansa olivat Frank ja Eduene Didion. Hän oli viidennen polven kalifornialainen, ja hänen esivanhempansa saapuivat osavaltioon erkauduttuaan vuonna 1846 Donnerin uudisraivaajajoukosta.
Didion opiskeli Berkeleyn yliopistossa ja voitti ensimmäisenä vuotenaan Mademoiselle-lehden novellikilpailun. Seuraavana vuonna hän voitti Vogue-lehden kilpailun. Didion valmistui Kalifornian yliopistosta (Berkeley) vuonna 1956.
Ura

Didion työskenteli Voguella 1956–1963. Hän oli ensin tekstisuunnittelija ja myöhemmin toimittaja. Didionin artikkeleita julkaistiin muun muassa Lifessa ja The Saturday Evening Postissa. Hänestä tulikin niin sanotun uuden journalismin johtavia hahmoja. Liikkeen jäsenet hämärsivät kirjoituksillaan tavanomaisen raportoinnin rajoja.
Didion kirjoitti toimittajana myös ensimmäisen teoksensa, romaanin Run River, joka julkaistiin vuonna 1963. Hänen kolumnikokoelmansa Slouching Towards Bethlehem (1968) toi hänelle mainetta esseistinä.
Didionin toinen romaani Play It As It Lays julkaistiin vuonna 1970. Sen hän käsikirjoitti elokuvaksi miehensä John Gregory Dunnen kanssa. Didion ja Dunne kirjoittivat usein yhdessä käsikirjoituksia. Heidän töitään on esimerkiksi vuoden 1976 Tähti on syttynyt.
Vaikka Didion kirjoitti 1970–1990-luvuilla useampiakin kaunokirjallisia teoksia, hänen tunnetuimmat työnsä olivat tietokirjallisuutta. Esseekokoelma The White Album julkaistiin vuonna 1979. Didion kirjoitti myös teoksen Salvador (1983), joka oli kirjanmittainen essee El Salvadorin -matkastaan. Miami (1987) käsitteli kuubalaisyhteisöä ja After Henry (1992) oli omistettu Didionin kirjallisuustoimittaja Henry Robbinsille. Poliittisia esseitä julkaistiin puolestaan kokoelmassa Political Fictions (2001).
Didionin puoliso Dunne kuoli sydänkohtaukseen vuonna 2003. Didion alkoi tuon jälkeen kirjoittaa teosta Maagisen ajattelun aika. Hän kokosi kirjaan muun muassa monia omituisia tapojaan käsitellä suruaan. Hän voitti kirjasta Pulitzer-palkinnon sekä National Book Award -palkinnon tietokirjasarjassa. Maagisen ajattelun aika julkaistiin vuonna 2005, ja muutamia kuukausia sen jälkeen Didionin ja Dunnen tytär Quintana Roo kuoli. Iltojen sinessä (2011) käsittelee tyttären kuolemaa sekä Didionin ajatuksia ikääntymisestä ja vanhemmuudesta.
Didionin viimeinen kirja South and West julkaistiin 2017. Siihen oli koottu hänen matkamuistojansa 1970-luvulta, jolloin hän matkusti Mississippissä, Alabamassa ja Louisianassa. Didionin viimeisten vuosien suurin projekti oli kuitenkin hänen puolisonsa veljenpojan ohjaama Netflix-dokumentaari Joan Didion: The Center Will Not Hold (2018).
Yksityiselämä

Didion meni naimisiin John Gregory Dunnen kanssa 1964. Mies kuoli sydänkohtaukseen Manhattanilla 30. joulukuuta 2003. Parin adoptiotytär Quintana oli silloin vakavasti sairas. Tytär kuoli 39-vuotiaana 26. elokuuta 2005. Didionilla todettiin vuonna 1972 MS-tauti.
Didion kuoli 87-vuotiaana kotonaan New Yorkissa joulukuussa 2021 Parkinsonin taudin komplikaatioihin.
Suomennetut teokset

Keskipäivän illuusio.  (A book of common prayer, 1977)  Suomentanut Risto Lehmusoksa. Weilin + Göös, 1978.  ISBN 951-35-1727-6.
Maagisen ajattelun aika.  (The year of magical thinking, 2005)  Suomentanut Marja Haapio. Like, 2007.  ISBN 978-952-471-891-2.
Iltojen sinessä.  (Blue nights, 2011)  Suomentanut Kirsi Luoma. Like, 2012.  ISBN 978-952-01-0705-5.
Angelo Esposito

| Angelo Esposito |
| --- | --- |

Henkilötiedot
Syntynyt: 20. helmikuuta 1989 (ikä 35) Montréal, QC, Kanada
Kansalaisuus:   Kanada  Italia
Jääkiekkoilija
Lempinimi:  Espo
Pelipaikka:  keskushyökkääjä
Maila:  vasen
Pituus:  185 cm
Paino:  82 kg
Seura
Seura:  SG Cortina
Sarja:  Serie A
Pelinumero:  7
Pelaajaura
Pääsarjaura:  2008–
Aik. seurat:  Chicago Wolves (AHL) Cincinnati Cyclones (ECHL) San Antonio Rampage (AHL) Texas Stars (AHL)   Pelicans (SML) Milano Rossoblu (Italia) HC Bolzano (EBEL) Fort Wayne Komets (ECHL)
NHL-varaus:  20. varaus, 2007 Pittsburgh Penguins
Angelo Esposito (s. 20. helmikuuta 1989 Montréal, Québec, Kanada) on kanadalais-italialainen jääkiekkoilija, joka pelaa Italian Serie A:n SG Cortinassa. Hän on pelipaikaltaan keskushyökkääjä. Esposito kuului juniorina ikäluokkansa lupaavimpiin pelaajiin ja Pittsburgh Penguins varasikin hänet ensimmäisellä kierroksella 20. pelaajana NHL:n varaustilaisuudessa 2007. Esposito ei tästä huolimatta ole pelannut otteluakaan NHL:ssä ja myös loukkaantumiset ovat haitanneet vuosien varrella hänen kehitystään.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Ottawa 2009 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Břeclav 2006 | jääkiekko |  |
Esposito pelasi alle 20-vuotiaiden MM-kilpailuissa vuonna 2009, jolloin hän teki Kanadan maailmanmestaruuden ratkaisseen voittomaalin 1–5-voittoon päättyneessä finaalissa Ruotsia vastaan.
Esposito pelasi myös alle 18-vuotiaiden MM-kilpailuissa vuonna 2007 sekä Ivan Hlinkan muistoturnauksessa vuonna 2006, jolloin hän toimi Kanadan kapteenina. Esposito edusti myös Canada Québecin joukkuetta World U-17 Hockey Challengessa vuonna 2006, jolloin hän toimi joukkueensa kapteenina ja voitti kultaa.
Muuta

Esposito harrasti 10-vuotiaaksi asti myös taitoluistelua. Hänen pikkuveljensä John on pelannut myös jääkiekkoa. Veljekset pelasivat joukkuetovereina HC Bolzanossa kaudella 2013–2014.
Jubileinyi (satelliitti)

Jubileinyi (ven. Юбиле́йный, "juhlavuosi") on venäläinen teknologiakoesatelliitti (mikrosatelliitti), jonka rakensi Rešetnjov-yhtiö. Se juhlisti Sputnikin 50-vuotislentoa. Jubileinyi laukaistiin matalalle Maan kiertoradalle 23. toukokuuta 2008 Rockot-kantoraketilla Plesetskin kosmodromilta.
Satelliitti lähetti radioamatööritaajuuksilla taajuuksilla video-ohjelmaa, joka kertoi Neuvostoliiton avaruusohjelmasta.
Anna Dementjeva

| Mitalit | Mitalit | Mitalit |  |
| --- | --- | --- | --- |
|  Dementjeva Berliinin vuoden 2011 EM-kilpailujen palkintokorokkeella. |  Dementjeva Berliinin vuoden 2011 EM-kilpailujen palkintokorokkeella. |  Dementjeva Berliinin vuoden 2011 EM-kilpailujen palkintokorokkeella. |  |
Naisten telinevoimistelu
Maa:   Venäjä
| MM-kilpailut  | MM-kilpailut  | MM-kilpailut  |  |
|  Kultaa | Rotterdam 2010 | joukkuekilpailu |  |
|  Hopeaa | Tokio 2011 | joukkuekilpailu |  |
| EM-kilpailut  | EM-kilpailut  | EM-kilpailut  |  |
|  Kultaa | Berliini 2011 | neliottelu |  |
|  Kultaa | Berliini 2011 | puomi |  |
Anna Jurjevna Dementjeva (ven. Анна Юрьевна Дементьева, s. 28. joulukuuta 1994 Samara) on venäläinen telinevoimistelija, maailman- ja Euroopan mestari.
Dementjeva kuului Rotterdamin MM-kilpailuissa 2010 kultaa voittaneeseen ja Tokion MM-kilpailuissa 2011 hopealle yltäneeseen Venäjän joukkueeseen. Euroopan-mestaruuskilpailuissa Dementjeva on voittanut neliottelun ja puomin kultamitalit Berliinistä 2011.
Joan Fontainen filmografia ja teatteriesiintymiset

Tämä artikkeli on Joan Fontainen filmografia ja teatteriesiintymiset.